《久雨不解次韵 其三》
宋代·李正民

春事寒应晚，旅人闲转愁。空阶宵更滴，远霭晓难收。

嗜好藏龟壳，行年问虎头。孙郎多智策，箭重却回舟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。